CELEX: 32020R0349
Language: bg
Date: 2020-03-02 00:00:00
Title: Регламент за изпълнение (ЕС) 2020/349 на Комисията от 2 март 2020 година за изменение на Регламент за изпълнение (ЕС) 2019/1916 по отношение на работните условия в някои градски или междуградски райони

3.3.2020   
               
               
                  BG
               
               
                  Официален вестник на Европейския съюз
               
               
                  L 63/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/349 НА КОМИСИЯТА
         от 2 март 2020 година
         за изменение на Регламент за изпълнение (ЕС) 2019/1916 по отношение на работните условия в някои градски или междуградски райони
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 96/53/ЕО на Съвета от 25 юли 1996 г. относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик (1), и по-специално член 8б, параграф 4 от нея,
         като има предвид, че:
         
                     (1)
                  
                  
                     След приемането на Регламент за изпълнение (ЕС) 2019/1916 на Комисията (2) се оказа, че що се отнася до работните условия в някои градски или междуградски райони, неговите разпоредби не са в съответствие с член 8б, параграф 3 от Директива 96/53/ЕО.
                  
               
                     (2)
                  
                  
                     Поради това Регламент за изпълнение (ЕС) 2019/1916 следва да бъде съответно изменен.
                  
               
                     (3)
                  
                  
                     Настоящият регламент следва да влезе в сила по спешност в деня след деня на публикуването му в Официален вестник на Европейския съюз.
                     
                  
               
                     (4)
                  
                  
                     Мерките, предвидени в настоящия регламент, са в съответствие със становището на комитета, посочен в член 10и, параграф 2 от Директива 96/53/ЕО,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               Изменение на Регламент
               за изпълнение (ЕС) 2019/1916
            
            В член 3 параграф 1 се заменя със следното:
            
               
                  „1.   Държавите членки могат да забранят движението на превозни средства или комбинации от превозни средства с аеродинамични елементи в работно положение с оглед на специфичните характеристики на градските или междуградските райони, където ограниченията на скоростта са 50 km/h или по-малко и където има вероятност да присъстват уязвими участници в движението.“
               
            
         
         
            Член 2
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 2 март 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 235, 17.9.1996 г., стр. 59.
         
            (2)  Регламент за изпълнение (ЕС) 2019/1916 на Комисията от 15 ноември 2019 г. за определяне на подробни разпоредби за използването на аеродинамични елементи в задната част на превозни средства в съответствие с Директива 96/53/ЕО на Съвета (ОВ L 297, 18.11.2019 г., стр. 3).